id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms id id ms nl id eo en id ms id id ms en nl en es id id en ms id ms ms ms id id id id id id id id id id id ms id ms ms ms id id ms id id ms id id id id id id id id id id id id id id ms ms ms id ms ms ms id id ms id id en id id id id id de ms ms id az fr id fi ms en id id hy hy hy ms ms en en en en en en id id ms id id en id id jv ms id id it es id id en id ms ms ms ms ms ms
Menelan Sperma Semasa Hamil, Selamat Ke Jika Lakukan Seks Oral?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kehamilan • sekitar 1 tahun
Selamat pagi Dr. Selamat kalau pancut mani dalam mulut isteri...
Selamat pagi Dr. Selamat kalau pancut mani dalam mulut isteri yang hamil. Ada kesan buruk terhadap baby.
@499950804758503Hi, anda mungkin tidak perlu risau kerana ia adalah selamat. Sila dapatkan nasihat daripada doktor untuk info lebih lanjut.
Lihat 0 lagi kiriman
Semua komen ada di sini
Seks Oral Semasa Hamil, Selamat Ke Jika Tertelan Air Mani? Ada Kesan Kepada Bayi Tak?
Ditulis oleh Asyikin Md Isa Disemak pada 09/06/2022
Disemak secara perubatan oleh Panel Perubatan Hello Doktor
Seks semasa mengandung boleh menyebabkan kebimbangan bagi sesetengah ibu hamil apatah lagi jika tidak sengaja melakukan perbuatan ini; menelan sperma. Apakah kesan menelan air mani terhadap ibu dan juga bayi dalam kandungan?
Jika ini adalah pengalaman pertama anda berbadan dua, pastinya ia menjadi antara persoalan yang kerap bermain di minda selain adakah selamat seks oral semasa tempoh kehamilan.
Bagi mengetahui jawapannya, teruskan membaca artikel ini.
Untuk mendapatkan lebih banyak info tentang Kehamilan, sila dapatkannya di sini.
Selamat ke ibu yang mengandung menelan sperma?
Secara umumnya, tiada masalah untuk anda melakukan hubungan seksual bersama suami hingga ke trimester ketiga, dengan syarat doktor memberikan lampu hijau.
Paling penting, diri anda sendiri sebagai wanita hamil, menginginkannya. Ini kerana dipercayai dorongan seks wanita meningkat secara drastik ketika mengandung.
Namun dalam masa yang sama, anda bimbang dan berasa tidak selesa dengan perubahan diri.
Maka anda terbayangkan seks oral sebagai pilihan terbaik untuk memenuhi keinginan.
Tetapi apakah kesan menelan air mani dan adakah ia selamat buat ibu yang mengandung?
Jika itu yang menjadi kerisauan anda, ketahuilah menelan sperma dalam kebanyakan kes adalah selamat dan biasanya ia akan dicerna sebagai makanan biasa.
Sperma terdiri daripada air dan sejumlah kecil gula, natrium (garam), kalium, zink dan nutrien lain.
Selagi anda tidak mempunyai alahan, tiada apa yang perlu dirisaukan jika tertelan air mani pasangan semasa melakukan seks oral ketika hamil.
Bahkan, tidak wujud bahaya daripada air mani itu kepada bayi anda.
Kelebihan menelan sperma ketika hamil
Berdasarkan beberapa kajian, menelan air mani itu sendiri dipercayai memberikan manfaat semasa kehamilan.
Melalui penyelidikan yang diterbitkan dalam Journal of Reproductive Immunology mendedahkan bahawa wanita yang menelan sperma semasa hamil dapat mengurangkan risiko preeklampsia.
Bukan sekadar itu, dalam penemuan pada tahun 2010 menunjukkan ‘makan’ sedikit air mani ketika hamil dapat membantu menyembuhkan mabuk pagi (morning sickness).
Boleh menelan sperma TAPI selamatkah seks oral ketika hamil?
Jadi secara kesimpulannya, menelan air mani tidak mendatangkan sebarang masalah kepada ibu yang mengandung.
Pun begitu, persoalan lain selain menelan sperma, adakah selamat untuk melakukan seks oral semasa kehamilan?
Sememangnya, anda dan pasangan boleh melakukannya. Cuma wanita hamil perlu lebih berhati-hati jika ingin melakukan seks oral, kerana wujud beberapa risiko.
Jika ingin melakukan seks oral, anda perlu memaklumkan kepada suami agar tidak menghembus udara ke dalam faraj.
Ini kerana perbuatan yang disebut sebagai air embolisme – atau gelembung udara – berisiko menyekat urat atau arteri.
Keadaan tersebut sekali gus meningkatkan risiko wanita untuk mengalami serangan jantung atau angin ahmar.
Gelembung udara itu juga boleh terbentuk pada plasenta.
Keadaan itu berbahaya bagi janin yang bergantung pada plasenta untuk mendapatkan nutrien dan oksigen.
Perbuatan menghembus udara ke dalam faraj juga boleh mengubah tekanan udara, yang dapat menyebabkan saluran darah pecah.
Tetapi bagaimana embolisme udara berlaku?
Pasangan anda mungkin secara tidak sengaja menghembus udara ketika meletakkan lidah di dalam faraj.
Mungkin cara yang lebih selamat adalah jika pasangan anda mencium dan menjilat kelentit dan bibir sekitar faraj (labia) sahaja.
Walau bagaimanapun, ia situasi yang sangat jarang untuk berlaku.
Tetapi amat penting untuk anda mengetahuinya kerana ia berpotensi membawa maut kepada anda dan juga si kecil dalam kandungan.
Walaupun terdapat manfaat pada kehamilan daripada menelan sperma, anda harus sedar bahawa seks oral boleh mendedahkan anda kepada jangkitan kelamin (STD).
STD adalah termasuk HIV, HPV, herpes, gonorrhea dan klamidia – boleh menular semasa melakukan sebarang jenis aktiviti seksual, termasuklah seks oral.
Dalam beberapa kes, STD boleh merebak kepada janin, sama ada melalui plasenta atau saluran kelahiran semasa proses bersalin.
Ia boleh menyebabkan komplikasi serius dan masalah kesihatan bagi bayi, termasuklah masalah neurologi, kebutaan serta jangkitan darah.
Kematian dalam kandungan antara risiko yang turut boleh terjadi.
Menelan sperma semasa seks oral tiada masalah, cuma untuk menurunkan risiko jangkitan kelamin, terdapat panduan yang boleh anda ikuti untuk melakukan hubungan seksual.
Anda disaran mengelakkan hubungan seksual jika pasangan mengalami luka atau kesakitan pada bahagian bawah badan, punggung, paha atau lutut yang mungkin disebabkan herpes.
Sebaiknya tunggu sehingga beberapa gejala mereka hilang.
Di samping itu, penggunaan kondom semasa seks juga dapat membantu mencegah penyebaran jangkitan STD.
Pemakaian dental dam juga dapat memberikan perlindungan terhadap jangkitan kelamin semasa seks oral.
Dental dam sekeping getah nipis yang diletakkan di atas klitoris, labia dan faraj anda.
Sekiranya ibu hamil dijangkiti herpes, doktor boleh menetapkan ubat antivirus untuk membantu mengurangkan risiko penularan ke janin atau bayi semasa dilahirkan.
Jika terdapat tanda yang menunjukkan jangkitan kelamin itu aktif saat melahirkan, doktor mungkin akan menasihati anda melakukan kelahiran caesarean.
Seandainya ada sebarang keraguan tentang menelan sperma atau seks oral, dapatkan penjelasan daripada doktor untuk lebih kepastian, okay?
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Oral sex safe for pregnant women.https://www.issm.info/sexual-health-qa/is-oral-sex-safe-for-pregnant-women/Accessed July 3, 2021.
Sex during pregnancy. https://www.mayoclinic.org/healthy-lifestyle/pregnancy-week-by-week/in-depth/sex-during-pregnancy/art-20045318/ Accessed July 3, 2021.
Dental dam use. https://www.cdc.gov/condomeffectiveness/Dental-dam-use.html/ Accessed July 3, 2021.
Oral and anal sex during pregnancy.https://americanpregnancy.org/healthy-pregnancy/is-it-safe/oral-and-anal-sex-during-pregnancy-25661/Accessed July 3, 2021.
Is sex safe during pregnancy. https://www.marchofdimes.org/it-starts-with-mom/is-sex-safe-during-pregnancy.aspx/ Accessed July 3, 2021.
Apa Rasa Orgasma Ketika Hamil? Ini Jawapan Buat Mak Buyung! (Mengikut Trimester)
Siapa Kata Berbadan Dua Tidak Boleh Berjimak? Ini Tip Senggama Ikut Trimester
Ditulis oleh Asyikin Md Isa Disemak pada 09/06/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.